Achlys

Thena vértben

*"- Elvégre te is örültél volna, ha anno segít nekünk valaki, nem? – Connor próbálja Thena-t meggyőzni.
- De nem segített senki – válaszolja a lány keményen, komoran, majd elfordul."*

Thena sok szörnyűségen keresztülment fiatal lány a Marvel's Sirens világában, aki most már képes az életet és a halált irányítani, habár ő maga nem emlékszik, hogy kapta pontosan a képességét. A felkészítés alatt igen erős harcossá vált.

## Története

### Gyermekkor szüleivel

Thena Görögországban született. Édesanyja francia származású orvos, édesapja görög származású történész. Nem véletlen lett Thena a neve, a görög istennő Athéné után. Általános iskolás koráig élt Görögországban, utána Franciaországba költöztek. Alapvetően semmi különleges nem volt benne, egyszerűen csak érdekelte a természet. Rengeteg mindent megtanult róla, így nem is volt kérdéses, hogy elsők között jutott be az álom táborába. Két hét egy isten háta mögötti erdőben. Ekkor volt tizenkét éves. Azonban ez az álom tábor hamar rémálom táborba fordult.

### Kiképzés és kínzás - az Élet és a Halál Ura

Mint kiderült, itt egyáltalán szó sem volt semmiféle környezetvédelem táborról. Tulajdonképpen mondhatni, hogy elraboltak tizenhat gyereket. Vagyis csak egy ember, a kiképzőjük. Fogalmuk sem volt, pontosan mi célból vannak itt, vagy miért tanulnak minden veszélyes dolgot. De Morran Zorandez egyáltalán nem volt kedves, se megértő. Őt egy dolog hajtotta: hogy a legjobb közülük életben maradjon.

Egy héten belül el is kezdte a kiképzését a gyerekeknek. Senki nem mert tiltakozni, miután a legbátrabb fiút egész egyszerűen kettétörte, mert nem akart már futni. Mindenkit terrorban tartott. De hatásos volt a kiképzése.

Két éven belül már csak tizenegyen voltak. Kihullottak. Meghaltak. Hiába barátkozott az ember, hiszen sosem tudhatta, ki lesz a következő. Volt, aki az embertelen környezet miatt halt meg vagy végkimerültségben. De két év után, akik életben maradtak, olyan testfelépítésre tettek szert, amire csak nagyon kevesen lehettek büszkék. Emellett a kondíciójuk is remek volt, hosszú távú futásban is, fára mászásban, akrobatikus mozdulatok sorában. Miután az alapozó testfejlesztés megvolt, rátértek a fegyverek használatára és a közel, illetve távol harcra. Thena ebben a fázisban jutott el a mélypontjára. De nem akart meghalni, ezért csak csinálta. Abban sem hitt, amit Zorandez mondott: hogy egy nagyon hatalmas erő birtoklásáért küzdenek ennyit, és akié lesz, annak megéri ez a sok szenvedés.

Mindenféle önvédelmet, harcművészetet és fegyvert megtanultak. Sajnos, nem egy tábla ellen, hanem egymás ellen. Természetesen ezek mellett továbbra is formában kellett maradniuk, illetve önmagukat ellátni. Úgy éltek, mint egy katona, annak ellenére, hogy a szellemi és művelődési tudást is megkapták. Úgyhogy kortársaiktól nem maradtak el. E fázis után már csak alig hatan maradtak. Thena azóta nem tud normálisan aludni. De megemberelte magát, és teljesen bezárkózott.

Ezután a természettel foglalkoztak. Az erejével. Milyen növény, állat mire jó. Itt csak egy embert vesztettek. Öten maradtak. Két lány, három fiú.

Thena egyetlenegy barátságra tett szert: Connor Marks-ban lelte meg a legjobb barátját. Ők ketten végig kitartottak egymás mellett. Mikor a harmadik, végső fázisnak is vége lett, Zorandez elmagyarázta nekik, miért kellett közel nyolc évig szenvedniük. Hiszen jelenleg ő birtokolta az Élet és Halál esszenciáját, de neki hamarosan le fog járni az ideje, ezért tovább kell adnia. Velejéig romlott volt az ember, Thena gyűlölte és undorodott tőle. Nem is akart semmilyen különleges erőt. Haza akart menni. Vagyis már azt sem, hiszen az is olyan rég volt!

De nem volt menekvés... Zorandez egyik éjszaka elvezette őket a az erdő közepébe, ahol egy régi lépcsős rom állt. Valami szertartásra készült. Thena remegni kezdett, de Connor megfogta a kezét és megszorította. Zorandez az ősi nyelven mondta a szöveget, majd egyszer csak a szél süvíteni kezdett. Thena tudta, hogy itt a vég. Hamarosan egy hatalmas és rémisztő alak bukkant fel: az Erdők Ura, az Élet Ura.

Thena ennyire emlékszik az egészből, de mikor újra eszméletéhez tért, csak ő és Connor voltak életben és Thena birtokolta ezt az erőt. Ketten maradtak, Zorandezn sem tűnt fel többet. A lány tudta, mit kell tennie. Hiszen érezte a természetet! Az ő feladata, hogy megmentse a maradék élővilágot az emberek pusztításától. És ebben Connor segített neki.

### Visszatérés a civilizációba

A következő négy évben újra visszailleszkedtek az emberek közé, habár továbbra is erdőben éltek tovább. Thena-nal rendszeresen előjött a rosszabbik énje, ami fékezhetetlen volt. Eddig egyetlen egyszer sikerült kissé lelassítania, azon kívül eredménytelen volt. Tehát ő képviselte az Életet és a Halált. Connor pedig igyekezett a jó oldalon tartani. Mert egy nap el fog döntetni, hogy az Életet vagy a Halált választja. És az nem csak az ő sorsáról fog dönteni... Jelenleg utazgatnak és igyekeznek mindenfelé segíteni az állatokat és a természetet.
Természetesen Thena a történtek után már nem képes ugyanúgy viselkedni. Ha emberek közé megy, hallgatag, megfigyelő, nagyon ritkán beszél, és nagyon nehéz bárminemű érzelmet kicsikarni belőle. Ennek ellenére tényleg igyekszik ott segíteni, ahol tud, hiszen a folyamatos lelkiismeret-furdalása nem hagyja nyugodni, hogy ártatlanokat öl.

### Marvel Sirens alatt

#### A halhatatlanság forrása

Thena egyedül látogatta meg New Orleans-t, ahol az erdőt járva különös érzés fogta el. Mintha pusztulna az erdő valami különös erőtől. Az állatok menekültek, a növények helyenként elpusztultak. Thena követte a nyomokat, amik egy barlangba vezetették. Itt futott össze Mirror - ral, aki egy ideig mellé szegődik. Habár a lányt rendkívül zavarja, a végén azért egy mosolyt sikerült csalnia az arcára a szörnyű humorérzékével.

#### Meteor a semmiből

Pár hónappal később New York-ba utaztak Connor-ral. Éppen kirabolták őket és már nagyon elegük volt a betondzsungelből, mikor egy meteor a közelükben becsapódott. Bár Thena nem tudta kideríteni, miféle szerzet lehet, annyit tudott, hogy mutáns. Szerencsére együttműködő volt, így a lány ott hagyhatta a megfelelő szerveknek és feltűnés nélkül le tudtak lépni.

#### Incidens a kávézóban

Bár alig jutottak messzebb a meteor helyszínétől, mikor a városban egy autó belehajtott egy kávézóba. Bár Thena nem akarna segíteni, Connor ragaszkodik hozzá, hiszen mutánsok vannak a kocsiba elzárva. Thena egy ismerőst is érez a közelben. Ketten közbe avatkoznak: Connor a kávézóban lévő nőt intézi, Thena pedig a kettő másikat kint egy fiatal sráccal, aki éppen arra járt, azonban ő sem ember. Ketten igyekeznek harcképtelenné tenni a két férfit, hogy utána kiderítsék, mi is folyik itt. Végül sikerült kis segítséggel kezelni a helyzetet, így futottak össze ismét Andrew-val, illetve pár mutánssal. Kisebb összezördülés és beszélgetés után, hogy pontosan mit tegyenek a gyerekekkel és a rosszfiúkkal, azonban Thena és Connor leléptek, mielőtt Thena rosszabbik oldala elő nem jött.

#### A varázslónő, az Asgardiak és a külföldiek

Miután sikerült elmenekülniük, azonnal visszatértek a közeli erdőbe, ahol Thena végre kicsit össze tudta szedni magát. Kis időre külön váltak, hogy Connor elintézzen valamit, addig Thena kicsit beszélgetett az erdővel, illetve evett egy keveset. Azonban hamarosan érzékelte, hogy egy sérült valami a közelben szenved, így útra kelt, hogy felfedezze. Egy különös lényt talált, aki azonnal el is ájult. Valami varázslónő lehetett, de ez nem zavarta Thena-t, mert köze volt a természethez, így Thena azonnal ellátta, illetve az állatokra bízta, mikor érzékelte, hogy további idegenek érkeztek az erdőbe. Először csak a távolból figyelte őket, de végül felfedte magát. Két fiatal fiú és egy jégóriás keveredett az erdőbe és a varázslónőt keresték. Elképesztően bunkók voltak, Thena meg amúgy sem a türelméről híres, így hamar ki akarta üldözni őket, de mielőtt ez megtörténhetett volna, Loki is megérkezett a kíséretével. Szerencsére a fiúkat elvitték magukkal, de Loki mindenképpen marasztalni akarta Thena-t és a varázslónőhöz akart menni. Thena persze nem engedte ezt, illetve nagyon menni szeretett volna, de persze megint nem kedvezett neki a szerencse, mert hirtelen három teljesen random lány jelent meg a semmiből. Thena érezte, hogy megint kezd sötétedni az aurája, így Connor-ért küldetett, aki pont időben érkezett vissza. Remélte, hogy Connor-ral sikerül eltűnniük és a lányoknak is kijutniuk a madárka segítségével, de nem így lett. Hamarosan ugyanis megjelentek a cotati-k a vezetőjükkel, aki kicsit sem volt barátságos, mindenképpen meg akarta torolni rajtuk a veszteségeiket. Érthető volt, Thena is sok mindenben egyet értett vele, de hiába próbálták jobb belátásra bírni, végül megtámadták őket. A harc alatt Thena igyekezte a legjobb barátját védeni, közben közelebb kerülni a vezetőjükhöz, de nem állt jól a szénájuk. Végül megjelent az a varázslónő, akivel eredetileg találkozott, s Loki ezt a pillanatot választotta, hogy elteleportálja őket Asgard-ra.

#### Asgard

Thena az elején meglehetősen megijedt, mikor nem érezte a szokásos környezetet: de aztán hamar rájött, hogy csak azért, mert más világban voltak. Nem kifejezetten örült annak, hogy csak így ott hagytak mindent, mert állítása szerint például az állatoknak szüksége lehetett volna rá. Mikor mondaná Connor-nak, hogy menjenek haza, a fiú rávilágít arra, hogy évek óta nem volt szabadnapjuk, így meg hogy egy másik bolygón vannak, egyszerűbb lenne minden és amúgy is megérdemlik. Thena először azt hiszi, itt akarja hagyni, de végül megérti, hogy tényleg csak pihenni szeretne. Végül beadja a derekát, de nem nagyon fűlik hozzá a foga, hogy ezzel a társasággal legyen. Persze itt is kisebb-nagyobb problémákba ütköznek, hiszen nyilván Loki-val nem éri meg annyira utazgatni. Meg is támadják őket, de egy szoros harccal és kis híján túlerőltetéssel sikerül legyőzni az ellenfeleket. Itt kellett rádöbbennie, hogy ismét találkozott Andrew-val és egy új taggal, John-nal. Miközben éppen egy csodás új fát idézett a kocsmába, megbeszéli Andrew-val, hogy milyen új feladatot kapott, Connor pedig John-nal ismerkedik kicsit össze.

Aztán mielőtt elmehettek volna, újabb katonák jelentek meg, vezetőjük pedig Asgard legújabb királynéja volt. Thena tudta, hogy esélye sem lenne ellene, így kénytelen volt a szabályai szerint játszani: mindenkivel együtt elmentek a palotába, ahol először végre egy alapos fürdőt és vacsorát kaptak, majd mindenki egy-egy luxus szobát. Connor-ral átbeszélték a napot, majd mivel nem tudott aludni, sétálni indult. Azonban mikor visszatért volna a szobájába, véletlen Andrew-hoz nyitott be.

Bár igyekezett volna kimenni, sikerült lefejelnie az ajtót és majdnem elesnie, így Andrew felébredt. A srác persze egyből egy szarkasztikus monológgal indított, Thena először inkább vérző orrát gyógyította meg, majd visszaszólt volna, hogy semmit nem akar, de igenis szerette volna elmondani, ami a szívét nyomta. Connor-t már nem akarta ezzel terhelni, de mégis csak vissza akart menni. Ekkor érezte, hogy Madelyn betért a szobájába Connor mellé, így Thena tanácstalan maradt, mit tehetne, maradt tehát.

Andrew természetesen megint akaratán kívül mondott olyat, amit kétértelműen lehetne érteni, így Thena egyből ráförmedt, hogy ne is gondoljon olyan dologra, arra meg pláne nem, hogy itt alszik. A fal mellé húzódott, majd óvatosan a kanapéra ült. Végül beszélgetni kezdtek. Először általánosabb dolgokról, mint a hétköznapok, szociális képességek hiánya, de aztán Thena véletlen kicsit mélyebb témák felé evez, pedig csak egy beszélgetést akart tovább vinni. Véletlen belekérdez abba, hogy Andrew egyedül érzi-e magát vagy sem. Andrew persze hárított, mint mindig, de azért Thena-t is meglepi, amikor azt mondja, hogy kedveli. Connor-on kívül csak a szülei mondták ezt, így nem is tudott ezzel mit kezdeni hirtelen. És kicsit el is akadt, hiszen csak beszélgetni akart, mégsem sikerült, mert nem ért az emberekhez. Ez valamilyen módon megnyitja Andrew-t is, aki kicsit mesél arról, hogy szemüveges és kiskorában bántották ezért, meg azért, mert túl okos volt. Thena már meglehetősen fáradt volt, így véletlen kibukott belőle, hogy szerinte a szemüveges férfiak jól néznek ki és szívesen megnézné Andrew-t, ileltve megnyugtatta, hogy szerinte az okosság jó dolog.

Andrew bevallotta, hogy öt éve Thena az első, aki szemüvegben látta, majd leült mellé a kanapéra. Kicsit még beszélgettek, majd Thena elaludt. ismét rémálma volt. Látta az egész jelenetet, mai történt vele a kiválasztáskor. Egyszerre volt borzasztó és csodálatos, azonban mégis inkább rémálom volt, így természetesen dobálta magát és néha kiabált is, ami Andrew-t is felkeltette - a srác közben visszahozta az ágyra, ő maga pedig a kanapén aludt be. Megpróbálta felkelteni a lányt, aki pánikolva löki el, hogy ő maga a veszély és menjen. Annyira sok volt minden, hogy Thena ekkor fittyet hányva, hogy Andrew az, aki előtte áll, csak szorosan megölelte, miközben elsírta magát. Kicsit elsírja a férfinek, hogy annyi embert ölt már meg nem szándékosan, végül realizálja, hogy talán nem kéne ennyit beszélnie és távolságtartóbbá válik.

Végezetül megkéri, hogy ne menjen vissza a kanapéra, mert úgy nem tudna elaludni. Andrew zavartan beleegyezik, majd az ágy két végében elalszanak. Egészen reggelig tudnak aludni, ami nem túl sok idő. Ekkorra visszatér a régi Thena, ráadául Connor-ék reggeli beszólása sem segített a helyzeten, aki rajtakapta őket, hogy együtt aludtak.

Bementek a trónterembe, ahol egy újabb taggal találkoztak. Thena tudta, hogy nem tud mit tenni, megint a szabályaik szerint kell játszani, így kénytelen volt elvállalni a többiekkel együtt a feladatot, hogy megkeressék a tizenkét tárgyat...

## Kinézet

Hosszabb, szőkés haj, oliva zöld szemek. Kiképzésének hála elég jó kondiban van, egy erősebb férfival is könnyen harcba szállhatna. Átlagos testmagasságú. A páncélján több hasznos kütyü van elrejtve. Van egy tőre, kardja és íja nyílvesszőkkel, bár városba csak a tőrét viszi magával.

## Személyiség

Thena kifejezetten antiszociális, egyedül Connor-ral érzi jól magát. A legtöbb embert kerüli, a háttérben szeret segíteni, nem érintkezik feleslegesen. Mások társaságában meg sem szólal, csak ha nagyon muszáj és igyekszik minél hamarabb lerázni az illetőt. Egyedül szeret dolgozni, nem szereti, ha hátráltatják. Mások szemében kifejezetten bunkó, nyers és arrogáns lehet, a szarkazmus pedig az egyik lételeme. Hiszen az embereket okolja a természetben bekövetkezett szerencsétlenségekért. Ellenben az állatokkal, növényekkel olyan szinten gyengéden tud bánni, mintha másik személy lenne. Ember utálata ellenére is segít azokon, akiknek szüksége van rá.

## Képességek és tárgyak

Életet és Halált képes befolyásolni a természeten keresztül. Azaz ez egy kétélű képesség.

### Az Élet és Természet Űrnője

Elsősorban a természetet tudja irányítani. Növényeket, állatokat; embereket csak könnyebben rá tud venni dolgokra, de őket alapvetően nem képes befolyásolni. Teljes harmóniában él a természettel, érzi azt és annak változásait, minden rezdülését. Ő pedig igyekszik segíteni neki, ha úgy adódna. Képes minden növényt irányítani: növeszteni, fegyverkét használni, stb... Állatokkal kommunikálni tud és segítségül tudja hívni őket. Csak nagyon kevesen mernek neki ellentmondani, ha hívja őket.

### A Halál Úrnője

Azonban a rossz oldala az fele ennyire sem szép. Néha, nagyjából havonta egyszer-kétszer, elveszti az eszét. Mintha valaki más irányítaná. Külseje is megváltozik ilyenkor, fekete szemei és haja lesz, melyet a testen végighálózó sárgás vonalak előznek meg.

Ez egészen addig tart, amíg elég embert meg nem ölt, ezután lesz fekete a haja és szeme.

Akarva-akaratlanul, teljesen véletlenszerűen öl meg embereket, és azokat irányítja. Mint egy hadsereget. Velük együtt még több embert öl meg és állítja a seregébe őket. Eddig senki nem tudta felvenni vele a harcot, mindenkin keresztül gyalogol, akivel találkozik, nem ismer kegyelmet. Se férfinek, se nőnek, se gyereknek.

Másnap reggelre egyedül találja magát régi formájában, rengeteg holttesttel körülvéve. Ő maga egyáltalán nem emlékszik a történtekre, mintha valaki teljesen más irányítaná őt ilyenkor.

### Fegyverei

Thena-nak van egy íja, kardja és egy tőre, habár a modern fegyvereket is kiválóan tudja használni, nem természetes, így kicsit ódzkodik tőlük. Meg aztán, drágák is, hangosan is.

## Kapcsolatok

### Connor Marks

Thena életében az egyetlen személy, akinek meg tud nyílni és jól érzi magát vele. Connor a történtek után feladatának érzi, hogy vigyázzon a lányra. Ketten vándorolnak országról-országra, mindenhol segítve a természetet. Thena-val ellentétben Connor a mai napig képes viccelődni, szociálisan is sokkal nyitottabb, empatikusabb, mint a lány. Soha nem vonzódtak egymáshoz fizikailag és egyikük sem érez többet barátságnál, testvéri szereteten kívül. A magyarázat az lehet, hogy a kiképzés nyolc éve alatt annyira nem lehetett tudni, hogy melyik nap ki hal meg, hogy már az is hatalmas próbálkozás volt, hogy barátkoztak.

### Andrew Stanger - Mirror

A férfivel már nem egyszer keverednek egy helyre, bár még nem sokat tudnak egymásról. Thena rendkívül idegesítőnek és rossz humorúnak tartja a férfit, mégis hajlandó volt vele együtt dolgozni. Elismeri, hogy tud ezt-azt a férfi, így félreteszi emberutálatát vele szemben, mert látja, hogy a férfit még egészen érdekli a természet sorsa. Ráadásul ő az első ember Connor óta, akivel tudott kicsit mélyebben beszélni, s ő az, aki látta is a szomorúbb oldalát, bár még mindig nem a legcsúnyábbat. Thena egyre jobban oldódik fel a férfit mellett, s ő sem tudja, de kezd megbízni benne.

### Pandus

A lány bár először enyhén irritálta, mivel félig állat, így sokkal kedvesebben viszonyul hozzá Thena. Időközben arra is rájött, hogy mikor éppen nem hisztis és nem éhes és nem aludna, akkor egészen értelmes és hasznos társ is. Talán azt is megkockáztatja, hogy tudna vele hosszabb ideig együtt dolgozni.

### Davis - Phase

Thena-nak bár fogalma sincs, mire képes a fiú, rábízza a feladatot, hogy tegye harcképtelenné az egyik ellenséget, ami tőle nagyon nagy szó. Annyit tud róla, hogy ő sem ember, mintha két ember élne egy testben.

## Érdekességek

* Achlys jelentése: a görög mitológiában a Halál Ködének istennője volt, illetve a nyomorúságé és a bánaté. Egyes adatok szerint a végtelen éjszaka volt Chaos előtt.
* Thena a gyors kaja szagától is rosszul lesz, nem igazán ismeri a bolt fogalmát.
* Ha túl sok időt tölt a városban, könnyebben legyengül, hiszen erejét a természetből nyeri. Egy idő után a feje is fájni kezd, idegessé válik.
* Az alignment-je: "Chaotic Neutral"
* Az MBTI személyiségtípusa: ISTJ - Logisztikus
* Thena vezérdala: Goran Dragaš & Asja Kadrić - See The World Burn (https://youtu.be/cf2PEOuUfxg)